CELEX: 62018TA0215
Language: el
Date: 2020-03-12 00:00:00
Title: Υπόθεση T-215/18: Απόφαση του Γενικού Δικαστηρίου της 12ης Μαρτίου 2020 — QB κατά ΕΚΤ (Υπαλληλική υπόθεση – Προσωπικό της ΕΚΤ – Περίοδος αξιολογήσεως – Έκθεση αξιολογήσεως 2016 – Συντάκτης της εκθέσεως αξιολογήσεως – Πρόδηλη πλάνη εκτιμήσεως – Αναρρωτική άδεια – Επανατοποθέτηση – Αποδοχές – Απόφαση με την οποία απορρίπτεται αίτηση αναγνωρίσεως του δικαιώματος μισθολογικής αναπροσαρμογής – Αρμοδιότητα του εκδόντος τη βλαπτική πράξη – Ευθύνη)

25.5.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/14
            
         
      Απόφαση του Γενικού Δικαστηρίου της 12ης Μαρτίου 2020 — QB κατά ΕΚΤ
      (Υπόθεση T-215/18) (1)
      
      (Υπαλληλική υπόθεση - Προσωπικό της ΕΚΤ - Περίοδος αξιολογήσεως - Έκθεση αξιολογήσεως 2016 - Συντάκτης της εκθέσεως αξιολογήσεως - Πρόδηλη πλάνη εκτιμήσεως - Αναρρωτική άδεια - Επανατοποθέτηση - Αποδοχές - Απόφαση με την οποία απορρίπτεται αίτηση αναγνωρίσεως του δικαιώματος μισθολογικής αναπροσαρμογής - Αρμοδιότητα του εκδόντος τη βλαπτική πράξη - Ευθύνη)
      (2020/C 175/15)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: QB (εκπρόσωπος: L. Levi, δικηγόρος)
      
         Καθής-εναγομένη: Ευρωπαϊκή Κεντρική Τράπεζα (εκπρόσωποι: F. von Lindeiner και M. Rötting, επικουρούμενοι από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση της εκθέσεως αξιολογήσεως της προσφεύγουσας-ενάγουσας για την περίοδο 2016 και της αποφάσεως της ΕΚΤ της 23ης Μαΐου 2017 με την οποία απορρίφθηκε η αίτηση της προσφεύγουσας-ενάγουσας για την αναγνώριση του δικαιώματός της μισθολογικής αναπροσαρμογής και, εφόσον κριθεί αναγκαίο, την ακύρωση της αποφάσεως της 18ης Σεπτεμβρίου 2017 της ΕΚΤ και της σιωπηρής απορριπτικής αποφάσεως της ΕΚΤ με τις οποίες απορρίφθηκαν, αντιστοίχως, η διοικητική προσφυγή και η διοικητική ένσταση της προσφεύγουσας-ενάγουσας και, αφετέρου, την αποκατάσταση της ζημίας που η προσφεύγουσα-ενάγουσα ισχυρίζεται ότι υπέστη.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Κεντρικής Τράπεζας (ΕΚΤ) της 23ης Μαΐου 2017 με την οποία δεν αναγνωρίσθηκε στην QB το δικαίωμα μισθολογικής αναπροσαρμογής.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Η QB φέρει τα δύο τρίτα των δικαστικών εξόδων της.
               
            
                  4)
               
               
                  Η ΕΚΤ φέρει τα δικαστικά έξοδά της και το ένα τρίτο των εξόδων της QB.
               
            
         (1)  EE C 211 της 18. 6. 2018.